ཨོ་སི་ཁིར་ཝེལ་ཊི་མཆོག་ནི་ཨ་རེ་ཤཱི་མི་རིགས་ཀྱི་རླབས་ཆེ་བའི་སྙན་ངག་པ་དང་སྒྲུང་རྩོམ་མཁན།འབོལ་རྩོམ་དང་འཁྲབ་གཞུང་རྩོམ་པ་པོ་བཅས་ཡིན།ཁོང་ཨར་ལིན་ཊིའི་རྒྱལ་ས་སྒྲོབ་ལིན་དུ་འཚོ་ཞིང་སྡོད་པའི་སྨན་པ་ཁོང་ཡང་ཆེས་མིང་དུ་གྲགས་པའི་རྩོམ་རིག་མཁན་པོ་ཞིག་ཡིན་སྐདཞིག་གི་ཁྱིམ་དུ་སྐྱེས།ལོ་ན་ཆུང་དུས་ནས་ཡུལ་དེ་གའི་སློབ་གླིང་ཁག་རིམ་གྱིས་འགྲིམས་རྗེས།མཱག་ཊི་ལིན་དང་ཨོ་ཁི་སི་ཧྥོར་ཊི་གཙུག་ལག་སློབ་ཆེན་དུ་ཞུགས་ནས་སློབ་སྦྱོང་གི་གྲུབ་འབྲས་གཡུར་དུ་ཟ་བ་བླངས་ཤིང་།ཁོང་གི་སྙན་རྩོམ་དང་བྱིས་སྒྲུང་ཁག་ཅིག་ལ་རྒྱལ་སྤྱི་རིམ་པའི་ཕུལ་བྱུང་རྩོམ་རིག་གཟེངས་རྟགས་ཀྱང་ཐོབ།ལྷག་པར་དུ་ཨོ་ཁི་སི་ཧྥོར་ཊི་གཙུག་ལག་སློབ་ཆེན་དུ་ཁོང་གི་མཛངས་ཡོན་གཉིས་ཀྱི་སྙན་པ་རླུང་ལྟར་གྲགས་པ་དང་ཆབས་ཅིགགྲོང་ཁྱེར་ལོན་ཊོན་དུ་ཁོང་གིས་རྒྱ་ཆེ་མི་མང་གིས་དགའ་བསུ་ཡི་རངས་ཐོབས་པའི་འཁྲབ་སྟོན་པ་དང་རྩོམ་པ་པོ་གྲགས་ཅན་ཁག་ཅིག་ལ་འབྲེལ་འདྲིས་བརྒྱུད།དུས་སྐབས་དེའི་སྤྱི་ཚོགས་ཀྱི་གོ་གནས་གལ་ཆེན་ཟིན།སྤྱི་ལོ་ཆིག་སྟོང་བརྒྱད་བརྒྱ་གྱ་གཉིས་ལོ་ནས་བཟུང་ཁོང་ཨ་རིའི་ནེའུ་ཡོག་གྲོང་ཁྱེར་དང་ཧྥ་རིན་སིའི་ཕེར་སི་གྲོང་ཁྱེར་གཙོས་ཕྱིའི་རྒྱལ་ཁབ་ཁག་ཏུ་ཕེབས་རིང་དུ།ཆེས་མིང་དུ་གྲགས་པའི་སྙན་ངག་དང་སྒྲུང་རྩོམ།འཁྲབ་གཞུང་དང་འབོལ་རྩོམ།བྱིས་སྒྲུང་སོགས་མང་དུ་མཛད་ཅིང་།ཁོང་གི་ལྗགས་རྩོམ་དང་ལྷག་པར་དུ་ཟློས་གར་འཁྲབ་གཞུང་ཁག་ཅིག་ལ་ཆེས་བླ་ན་མཐོ་བའི་སྒྱུ་རྩལ་གྱི་ཁྱད་འཕགས་རང་བཞིན་ལྡན་པས།རྒྱ་ཆེ་གཟིགས་མོ་བའི་ཡིད་སེམས་དབང་མེད་དུ་བཀུག་མྱོང་བར་བཞད།ཁོང་གི་ཚབ་མཚོན་ལྗགས་རྩོམ་གཙོ་བོར་སྒྲུང་ཐུང་དང་བྱིས་སྒྲུང་འགྲན་ཟླ་བྲལ་བའི་མེ་ཤུགས་འཕུར་མདའ་དང་བློས་ཐུབ་གྲོགས་པོརྒྱ་སེ་མེ་ཏོག་དང་ཀ་ལ་པིང་ཀསྒེར་སེམས་ཅན་གྱི་མི་བོ་ཆེདགའ་ཞིང་སྐྱིད་པའི་རྒྱལ་སྲས་སོགས་འདུག་ཅིང་།གཞན་ཡང་ཁོང་གི་འབོལ་རྩོམ་ལ་སྒྱུ་རྩལ་པ་དང་འདྲ་བའི་དཔྱད་བརྗོད་མཁན་དང་སྤྱི་ཚོགས་རིང་ལུགས་འོག་གི་མི་བུའི་བླ་སྲོག་སོགས་བགྲང་གིས་མི་ལང་བ་མཆིས།